ddrg/super_eurlex huggingface dataset:
34.

a tagállamok hatáskörét tiszteletben tartva továbbra is vonja be az érintett uniós szintű érdekelt feleket – köztük élelmiszer-vállalkozókat – az élelmiszer-ipari termékek egészségesebbé tételének folyamatába, mégpedig a következők révén: a) továbbra is segítse elő a koordinációt és az együttműködést a táplálkozással és a testmozgással foglalkozó magas szintű munkacsoport és a Táplálkozás, Testmozgás és Egészség Európai Uniós Platformja (22) között, hogy célirányosabb megbeszélésekre és információcserékre kerülhessen sor az élelmiszer-ipari termékek egészségesebbé tételével kapcsolatban, b) hozzon létre tagállami szakértőkből és érdekelt felekből álló munkacsoportokat a Táplálkozás, Testmozgás és Egészség Európai Uniós Platformja keretében, a következő célokból: — a módszertan és a minőség javítására irányuló munka végzése, valamint a nyomonkövetési tevékenységek eredményeinek megosztása (23), — javaslattétel a sóra, a telített zsírsavakra, a hozzáadott cukorra, valamint az egyes élelmiszerkategóriák értékesítési adagjaira vonatkozó lehetséges kritériumokra, az élelmiszerlánc egésze tekintetében, — annak feltérképezése, hogy milyen egyéb módokon javítható az egészséges élelmiszerek rendelkezésre állása, különösen az olyan kedvező tápanyag-összetevők növelésével, amelyek fogyasztása ajánlott, ám általában nem elégséges mértékű; c) támogasson egyértelmű, átlátható és rugalmas munkaeljárásokat (pl. elektronikus úton történő információcsere, valamint iránymutatás a köz- és a magánjogi szervek közötti együttműködéshez), továbbá tegye nyilvánossá a munkacsoport által elért előrehaladást és eredményeket – például az EU online egészségpolitikai platformján keresztül – a munkacsoportok munkájának optimalizálása érdekében;
3.

A pályázatok elbírálásánál a Hydrocarbons Licensing Directive Regulations 1995 (S.I. 1995 No. 1434), a Petroleum Licensing (Applications) Regulations 2015 (S.I. 2015 No. 766) és az Offshore Petroleum Licensing (Offshore Safety Directive) Regulations 2015 (S.I. 2015 No. 385) rendelkezései az irányadóak. Az ilyen pályázatokkal kapcsolatos miniszteri hatáskört a The Energy (Transfer of Functions, Consequential Amendments and Revocation) Regulations 2016 (http://www.legislation.gov.uk/uksi/2016/912/pdfs/uksi_20160912_en.pdf értelmében 2016. október 1-jétől az Olaj-és Gázipari Hatóság vette át. A miniszter által vagy nevében az átruházott hatáskörben hozott vagy ilyennek minősülő intézkedések annyiban érvényesek, amennyiben szükségesek a 2016. október 1-jét követő joghatás érdekében, és úgy tekintendő, mintha ezeket az Olaj-és Gázipari hatóság hozta volna. A biztonsági és környezetvédelmi követelmények az alábbi weboldalon szerepelnek: www.hse.gov.uk/osdr/assets/docs/osd-licensing-operatorship-safety-environmental-aspects%20.pdf. Az elbírálás az Egyesült Királyság kőolaj- és földgáztartalékainak gyors, alapos, eredményes és biztonságos felkutatása iránti folyamatos igény és a környezetvédelmi megfontolások kellő figyelembevétele mellett zajlik.
3.

MEGÁLLAPÍTVA, HOGY — a sportdiplomácia fogalma úgy is értelmezhető, hogy a sport segítségével befolyásoljuk a diplomáciai, a kultúraközi, a szociális, a gazdasági és a politikai kapcsolatokat. Szerves része a társadalmi diplomáciának, amely pedig a nyilvánossággal és a szervezetekkel folytatott olyan hosszú távú kommunikációs folyamatot jelöl, amelynek célja egy ország, régió vagy város vonzerejének növelése és arculatának javítása, valamint az egyes szakpolitikai területekre vonatkozó döntéshozatal befolyásolása. Átlátható és a nyilvánosság számára is közérthető módon segíti a külpolitikai célok elérését; — az uniós szintű sportdiplomácia magában foglal a sport területére vonatkozó minden olyan releváns eszközt, amelyet az EU és tagállamai annak érdekében alkalmaznak, hogy együttműködjenek a nem uniós országokkal és a nemzetközi kormányzati szervezetekkel. Ezek középpontjában a szakpolitikai együttműködésnek és a szakpolitikák, projektek és programok támogatásának kell állnia. Ki kell emelni a sportnak az Unió külső kapcsolataiban betöltött szerepét, ideértve az európai értékek előmozdítását is;
3.

A pályázatok elbírálásánál a Hydrocarbons Licensing Directive Regulations 1995 (S.I. 1995 No. 1434), a Petroleum Licensing (Applications) Regulations 2015 (SI 2015 No. 766) és az Offshore Petroleum Licensing (Offshore Safety Directive) Regulations 2015 (S.I. 2015 No. 385) rendelkezései az irányadóak. A miniszter e téren betöltött funkcióit 2016. október 1-jén az Energy (Transfer of Functions, Consequential Amendments and Revocation) Regulations 2016 (http://www.legislation.gov.uk/uksi/2016/912/pdfs/uksi_20160912_en.pdf) értelmében átvette az Olaj- és Gázipari Hatóság, amely úgy rendelkezett, hogy a miniszter által vagy nevében az átruházott hatáskörben hozott (vagy ilyennek minősülő) intézkedések úgy tekintendők, mintha ezeket az Olaj-és Gázipari Hatóság hozta volna, vagy azokat az Olaj- és Gázipari Hatóság nevében hozták volna, amennyiben ez szükséges a 2016. október 1-jét követő joghatás érdekében. Az elbírálást az Egyesült Királyság kőolaj- és földgáztartalékainak a környezetvédelmi megfontolásokat kellő súllyal figyelembe vevő, gyors, alapos, eredményes és biztonságos felkutatása iránti folytatólagos igény összefüggésében fogják lefolytatni.
HU Az Európai Unió Hivatalos Lapja C 174/2

Értesítés az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP tanácsi határozatban és 269/2014/EU tanácsi rendeletben előírt korlátozó intézkedések hatálya alá tartozó egyes személyek és szervezetek részére

(2017/C 174/03)

Az Európai Unió Tanácsa az alábbi információt hozza az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP tanácsi határozat (1) mellékletében és az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU tanácsi rendelet (2) I. mellékletében szereplő Sergey Valeryevich AKSYONOV (1.), Rustam Ilmirovich TEMIRGALIEV (3.), Aleksandr Viktorovich GALKIN (21.), Andriy Yevhenovych PURHIN (45.), Sergey Gennadevich TSYPLAKOV (47.), Roman Viktorovich LYAGIN (58.), Aleksey Vyacheslavovich KARYAKIN (68.), Mikhail Efimovich FRADKOV (73.), Vladimir ANTYUFEYEV (87.), Yevgeniy Vyacheslavovich ORLOV (131.), Eduard Aleksandrovich BASURIN (137.), Evgeny Vladimirovich MANUILOV (143.), Anatoly Ivanovich ANTONOV (147.), az Azov distillery plant (a 17-es sorszám alatt szereplő szervezet), a Federal state budget enterprise for science and research „Pan Russian national scientific research institute for wine growing and wine making „Magarach” Russian Academy of Science, formerly known as State Unitary Enterprise of the Republic of Crimea „National Institute of Wine »Magarach«” (a 19-es sorszám alatt szereplő szervezet), a Russian National Commercial Bank (a 23-as sorszám alatt szereplő szervezet), a Sparta battalion (a 30-as sorszám alatt szereplő szervezet) és a Somali battalion (a 31-es sorszám alatt szereplő szervezet) tudomására:

A Tanács mérlegeli, hogy új indokolásokkal fenntartsa a fent említett személyekkel és szervezetekkel szembeni korlátozó intézkedéseket. Az érintett személyeket és szervezeteket tájékoztatjuk, hogy 2017. június 16. előtt, az alábbi címen kérhetik meg a Tanácstól a jegyzékbe vételükkel kapcsolatos módosított indokolás tervezetét:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-mail cím: sanctions@consilium.europa.eu

Az érintett személyek és szervezetek a Tanácsnál bármikor kérvényezhetik a jegyzékbe vételükről és az ott tartásukról szóló határozat felülvizsgálatát. A kérvényt az igazoló dokumentumokkal együtt a fent megadott címre kell küldeni.

(1) HL L 78., 2014.3.17., 16. o.

(2) HL L 78., 2014.3.17., 6. o.
HU Az Európai Unió Hivatalos Lapja C 169/3

Az Európai Unió Tanácsa a következő információkat hozza ŞANLI, Dalokay (más néven: Sinan) és A FÜLÖP-SZIGETEKI ÚJ NÉPHADSEREG-et [NEW PEOPLES ARMY (NPA), Philippines] is magában foglaló FÜLÖP-SZIGETEKI KOMMUNISTA PÁRT [COMMUNIST PARTY OF THE PHILIPPINES] tudomására, aki, illetve amely a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK tanácsi rendelet 2. cikkének (3) bekezdésében említett jegyzéken szerepel

(lásd a 2017. január 27-i (EU) 2017/150 tanácsi végrehajtási rendelet mellékletét)

(2017/C 169/04)

Az (EU) 2017/150 tanácsi végrehajtási rendeletben (1) felsorolt, fent említett személy, csoport vagy szervezet tudomására hozzuk a következő információkat:

A 2580/2001/EK tanácsi rendelet (2) előírja, hogy az érintett személy, csoportok és szervezetek tulajdonában lévő valamennyi pénzeszközt, egyéb vagyoni értéket és gazdasági erőforrást be kell fagyasztani, valamint hogy semmiféle pénzeszközt, egyéb vagyoni értéket és gazdasági erőforrást nem lehet – sem közvetlenül, sem közvetve – rendelkezésükre bocsátani.

A fent említett személy, csoport vagy szervezet jegyzékbe vételére vonatkozóan új információk kerültek a Tanács birtokába. Ezen új információk vizsgálatát követően a Tanács azoknak megfelelően módosította az indokolásokat.

Az érintett személy, csoport vagy szervezet kérelmet nyújthat be, hogy a Tanács adjon naprakész indokolásokat arról, hogy milyen okból tartja őket az említett listán; a kérelmek az alábbi címre küldhetők:

Council of the European Union (Attn: COMET designations) Rue de la Loi/Wetstraat 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

A kérelmeket 2017. június 2-ig kell beküldeni.

Az érintett személy, csoport vagy szervezet – az esetleges igazoló dokumentummal kiegészítve – bármikor kérelmet nyújthat be a fenti címre a Tanácshoz, hogy az bírálja felül a listára való felvételükről és az ott tartásukról szóló határozatot. E kérelmeket kézhezvételükkor bírálják el. E tekintetben felhívjuk az érintett személy, csoport vagy szervezet figyelmét a listának a 2001/931/KKBP közös álláspont (3) 1. cikke (6) bekezdésének értelmében történő, a Tanács általi rendszeres felülvizsgálatára. A kérelmeket 2017. június 9-ig be kell nyújtani ahhoz, hogy azok a soron következő felülvizsgálat alkalmával elbírálásra kerüljenek.

Felhívjuk az érintett személy, csoport vagy szervezet figyelmét azon lehetőségre, hogy az érintett tagállam(ok)nak a rendelet mellékletében felsorolt illetékes hatóságainál – az említett rendelet 5. cikkének (2) bekezdésével összhangban – kérelmezhetik a befagyasztott pénzeszközök alapvető szükségletekre vagy konkrét kifizetésekre történő használatának engedélyezését.

(1) HL L 23., 2017.1.28., 3. o.

(2) HL L 344., 2001.12.28., 70. o.

(3) HL L 344., 2001.12.28., 93. o.
27.

a meglévő releváns egészségügyi fórumokon belüli információcsere révén térképezzék fel, hogy mely prioritást élvező tartalomterületek és megfelelő folyamatok lennének alkalmasak a tagállamok által irányított önkéntes együttműködés fejlesztésére, ami többek között hozzájárulhat az egészségügyi rendszereik hatékonyságának, hozzáférhetőségének és rezilienciájának fokozásához, valamint arra, hogy azonosítsák azokat a prioritást élvező folyamatokat és termékkategóriákat, amelyek esetében a különböző tagállamok egészségügyi rendszerei közötti önkéntes együttműködés értéktöbbletet jelenthet, és ily módon hozzájárulhat a jobb megfizethetőség eléréséhez és az egészségügyi technológiákhoz való jobb hozzáféréshez. A megbeszélések során az alábbi témákat is érinthetik: a) annak áttekintése, hogy mely tényezők segítik elő, illetve akadályozzák az egészségügyi technológiákhoz való hozzáférés javítását célzó önkéntes együttműködést annak összefüggésében, hogy az egészségügy kérdése tagállami hatáskörbe tartozó kérdés; b) a határokon átnyúló és regionális önkéntes együttműködés vonatkozásában a bevált gyakorlatok keretének meghatározása annak érdekében, hogy az ilyen megközelítéseket kifejleszteni kívánó tagállamok számára javuljon az innovációhoz való hozzáférés; c) az arra vonatkozó megoldások áttekintése, hogy hogyan lehetne az együttműködés hatékonyságát fokozni, továbbá jobban előre jelezni a hozzáférés azon potenciális akadályait, amelyek az új egészségügyi technológiák térnyerésének tudhatók be, többek között a jövőbeli kilátások közös feltérképezését célzó tevékenységekhez való aktív hozzájárulás révén; d) azoknak a mechanizmusoknak az áttekintése, amelyek lehetővé teszik az információ önkéntes megosztását az értékesítést követő szakaszban az eredmények értékeléséhez, beleértve azt a hatást is, amelyet az innovatív egészségügyi technológiák bevezetése a betegekre és az egészségügyi rendszerekre gyakorol; e) információ megosztása azon kritériumokkal és folyamatokkal kapcsolatban, amelyeket a tagállamok a már nem költséghatékony egészségügyi technológiák esetében a tőkekivonásra alkalmaznak; f) annak az értékelése, hogy milyen mértékű előrehaladást sikerült elérni a ritka betegségekkel és krónikus fájdalommal küzdő betegek kezeléshez való hozzáférésének elősegítését célzó intézkedések végrehajtása terén, elismerve ugyanakkor azt, hogy fenn kell tartani az egyensúlyt az innováció, a rendelkezésre állás, a hozzáférhetőség és a megfizethetőség között; g) azoknak a területeknek az áttekintése, amelyeken értéktöbbletet jelenthet a határokon átnyúló önkéntes adatgyűjtés és az adatgyűjtésre vonatkozó közös alapelvek kidolgozása, amire az adatvédelemről szóló jogszabályok (12) előírásainak megfelelően kerülne sor, teljes mértékben tiszteletben tartva a tagállami hatásköröket (13);
—

The contribution of youth work to address the challenges young people are facing, in particular, the transition from education to employment (Az ifjúsági munka hozzájárulása a fiatalok előtt álló kihívások kezeléséhez, különös tekintettel az oktatásból a munka világába való átmenetre) (2015).
20.

Az európai jogszabály-azonosítóval foglalkozó munkacsoport (röviden: ELI-munkacsoport) az Európai Unió Tanácsának e-jogi munkacsoportja által létrehozott testület, melynek feladata, hogy meghatározza az ELI-vel kapcsolatos specifikációkat, valamint hogy strukturált keretek között biztosítsa azok jövőbeli fejlesztését és karbantartását: a) Az ELI-munkacsoport kidolgozza az ELI-szabványt alkotó specifikációkat, amelyek az Európai Unió Kiadóhivatalának internetes oldalán is megjelennek: http://publications.europa.eu/mdr/eli/ b) Az ELI-munkacsoport – a részt venni kívánó érdekelt felek csatlakozására készülve – meghatározza az ELI-specifikációk módosításának és karbantartásának folyamatait, és biztosítja, hogy a fejlesztések visszafelé kompatibilisek legyenek, azaz ne akadályozzák a már létező alkalmazásokat; c) Az ELI-munkacsoport útmutatókat dolgoz ki a legjobb gyakorlatokra vonatkozóan, és forrásgyűjteményt is készített, amely elérhető az ELI-nyilvántartásban: http://eurlex.europa.eu/eli d) Az ELI-munkacsoport a tudás és a szakértelem megosztásával igyekszik segíteni az ELI-t bevezetni szándékozó tagállami kiadóhivatalokat; e) Az ELI-munkacsoportot azon európai országok képviselői alkotják, amelyekben már bevezették az ELI-t.
11.

a strukturális munkaerőhiány és a szakemberhiány kezelése, valamint a jövőbeli készségigényekre való felkészülés a felsőoktatási intézmények arra való ösztönzésével, hogy: a) erősítsék az együttműködést a munkáltatókkal, például munkaalapú tanuláson keresztül, valamint elméleti és gyakorlati elemek programokba való építésével; b) működjenek együtt oktatási intézményekkel az oktatás minden szintjén és más érintett érdekelt felekkel annak érdekében, hogy a tanulókat arra motiválják, hogy szakmai pályafutásukat olyan, magas szintű képzettséget igénylő szakmákban – többek között az akadémiai szférában – folytassák, amelyek nemcsak napjaink munkaerő-piaci igényeinek felelnek meg, hanem hozzájárulnak a holnap gazdaságának és társadalmának, valamint a munka jövőjének alakításához is, valamint hogy helyezzenek különös hangsúlyt készségek elsajátítására a természettudományok, a technológia, a mérnöki tudományok, (a művészetek) és a matematika területén (science, technology, engineering, (arts) and maths (STE(A)M)), c) használjanak fel készség- és munkaerőpiaci előrejelzéseket és elemzéseket egyrészt a felsőoktatás minőségének javítása, másrészt annak érdekében, hogy a tanulók megalapozottan dönthessenek arról, hogy milyen tanulmányokat folytassanak;
4.

a digitális technológiák gyors ütemben és alapvető módon változtatják meg a kulturális tartalmak létrehozásának, felhasználásának és az azokhoz való hozzáférésnek a módját. A terjesztés már nem lineáris módon történik, mivel a tartalmak mind a köz-, mind pedig a magánszférában egyre inkább egyének, közönségek, közösségek és intézmények egymással összefonódott hálózatán keresztül terjednek, ez pedig alakítja a tartalmak létrehozásának és terjesztésének láncát is. Ez egyszersmind megváltoztatja a közönség magatartását és elvárásait is: a közönség a digitális tartalmakhoz való fokozottabb hozzáférést, a tartalomszolgáltatókkal fennálló viszony keretein belül pedig aktívabb szerepet igényel. Ezen igényekre reagálva a kulturális szervezetek (4) – amelyek továbbra is a kultúra letéteményesei – tevékenységüket illetően egyre inkább a kulturális tartalomhoz való hozzáférés elősegítése irányába mozdulnak el;
9.

EU-CoE youth partnership, Symposium on youth participation in a digitalised world, Budapest, Hungary 14-16 September 2015, Key messages of participants (Az EU és az Európa Tanács közötti ifjúsági partnerség, Szimpózium a fiatalok részvételéről a digitalizált világban, Magyarország, Budapest, 2015. szeptember 14–16., A résztvevők kulcsfontosságú üzenetei).
HU Az Európai Unió Hivatalos Lapja C 8/12

Az Írország által a 2010/13/EU európai parlamenti és tanácsi irányelv 14. cikkének megfelelően elfogadott, a 2017. május 8-i C(2017) 2898 határozat (1) preambulumbekezdésében említett intézkedések

(2018/C 8/05)

S.I. No. 465 of 2017

BROADCASTING ACT 2009 (DESIGNATION OF MAJOR EVENTS)

ORDER 2017

Alulírott DENIS NAUGHTEN, a hírközlésért, éghajlat-politikáért és környezetvédelemért felelős miniszter, a Broadcasting Act 2009 (2009/18.) 162. szakaszának – a Communications, Energy and Natural Resources (Alteration of Name of Department and Title of Minister) Order 2016 (S.I. No. 421 of 2016) által módosított – (1) alszakasza értelmében kapott felhatalmazás alapján, valamint az említett szakasz – a Tourism and Sport (Transfer of Departmental Administration and Ministerial Functions [No. 2] Order 2011 [S.I. No. 217 of 2011]) által módosított – (5) alszakasza értelmében a közlekedésért, turizmusért és sportért felelős miniszterrel folytatott konzultációt követően a következő rendeletet bocsátom ki, amelynek tervezete – az említett szakasz (6) alszakaszával összhangban – előzőleg az Oireachtas mindkét háza elé benyújtásra, és általuk határozatban jóváhagyásra került.

1. E rendeletre a Broadcasting Act 2009 (Designation of Major Events) Order 2017 cím alapján lehet hivatkozni.

2. A jegyzékben felsorolt események olyan, kiemelt társadalmi fontosságú eseményeknek minősülnek, amelyeknél a közérdek megköveteli, hogy alkalmas műsorszolgáltató kezébe kerüljön az élő és teljes, valamint ingyenes televíziós közvetítés joga.

3. A Hat Nemzetek rögbi-világbajnokságon az ír csapat által vívott összes mérkőzés külön-külön olyan, kiemelt társadalmi fontosságú eseménynek minősül, amelynél a közérdek megköveteli, hogy alkalmas műsorszolgáltató kezébe kerüljön az időben késleltetett, teljes, valamint ingyenes televíziós közvetítés joga.

4. A Broadcasting (Major Events Television Coverage) Act 1999 (Designation of Major Events) Order 2003 (S.I. No. 99 of 2003) rendeletet visszavonom.

Az e jogi aktus (Statutory Instrument) kidolgozásáról szóló értesítés az Iris Oifigiúil2017. október 27-i számában került közzétételre.

JEGYZÉK

2. cikk

Nyári olimpia

Az összírországi megyeközi felnőtt labdarúgó- és hurling-bajnokság döntője

A labdarúgó-Európa-bajnokságon és a FIFA-világbajnokságon az ír csapat által vívott hazai és külföldi selejtező mérkőzések

A labdarúgó-Európa-bajnokság és a FIFA-világbajnokság döntő szakaszának az ír csapat által játszott mérkőzései

A labdarúgó-Európa-bajnokság és a FIFA-világbajnokság döntő szakaszának nyitó mérkőzése, elődöntői és döntője

A rögbi-világbajnokság döntő szakaszának az ír csapat által vívott mérkőzései

Az Irish Grand National és az Irish Derby lóverseny

A Dublin Horse Show keretében megrendezett nemzetek kupája

Az összírországi gael futball női döntő

Az összírországi camogie női döntő
HU Az Európai Unió Hivatalos Lapja C 189/15

Az Európai Unió Tanácsa a következő információkat hozza AL NASSER Abdelkarim Hussein Mohamed, AL-YACOUB Ibrahim Salih Mohammed, IZZ-AL-DIN Hasan, MOHAMMED Khalid Shaikh, a HIZBALLAH MILITARY WING (a „HEZBOLLAH KATONAI SZÁRNYA”), az EJÉRCITO DE LIBERACIÓN NACIONAL („NATIONAL LIBERATION ARMY”, „NEMZETI FELSZABADÍTÁSI HADSEREG”), a POPULAR FRONT FOR THE LIBERATION OF PALESTINE (PFLP, „NÉPI FRONT PALESZTINA FELSZABADÍTÁSÉRT”), a POPULAR FRONT FOR THE LIBERATION OF PALESTINE-GENERAL COMMAND („NÉPI FRONT PALESZTINA FELSZABADÍTÁSÉRT – FŐPARANCSNOKSÁG”), a SENDERO LUMINOSO (SL) („SHINING PATH”, „FÉNYES ÖSVÉNY”), a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK tanácsi rendelet 2. cikkének (3) bekezdése szerinti jegyzékben szereplő személyek és csoportok tudomására

(lásd a 2018. március 21-i (EU) 2018/468 tanácsi végrehajtási rendelet mellékletét)

(2018/C 189/03)

A következő információkat hozzuk az (EU) 2018/468 tanácsi végrehajtási rendeletben (1) felsorolt, fent említett személyek és csoportok tudomására.

A 2580/2001/EK tanácsi rendelet (2) előírja, hogy az érintett személyek és csoportok tulajdonában lévő valamennyi pénzeszközt, egyéb vagyoni értéket és gazdasági erőforrást be kell fagyasztani, valamint hogy semmiféle pénzeszközt, egyéb vagyoni értéket és gazdasági erőforrást nem lehet – sem közvetlenül, sem közvetve – rendelkezésükre bocsátani.

A fent említett személyek és csoportok jegyzékbe vételére vonatkozóan új információk kerültek a Tanács birtokába. Ezen új információk vizsgálatát követően a Tanács azoknak megfelelően módosította az indokolásokat.

Az érintett személyek és csoportok kérelmet nyújthatnak be, hogy a Tanács adjon naprakész indokolásokat arról, hogy milyen okból tartja őket az említett jegyzéken; a kérelmek az alábbi címre küldhetők:

Council of the European Union (Attn: COMET designations) Rue de la Loi 175/Wetstraat 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

A kérelmeket 2018. június 8-ig kell beküldeni.

Az érintett személyek és csoportok – az esetleges igazoló dokumentummal kiegészítve – bármikor kérelmet nyújthatnak be a fenti címre a Tanácshoz, hogy az bírálja felül a jegyzékbe való felvételükről és az ott tartásukról szóló határozatot. E kérelmeket kézhezvételükkor bírálják el. E tekintetben felhívjuk az érintett személyek és csoportok figyelmét arra, hogy a jegyzéket a Tanács a 2001/931/KKBP (3) közös álláspont 1. cikke (6) bekezdésével összhangban rendszeresen felülvizsgálja.

Felhívjuk az érintett személyek és csoportok figyelmét azon lehetőségre, hogy az érintett tagállam(ok)nak a rendelet mellékletében felsorolt illetékes hatóságainál – az említett rendelet 5. cikkének (2) bekezdésével összhangban – kérelmezhetik a befagyasztott pénzeszközök alapvető szükségletekre vagy konkrét kifizetésekre történő használatának engedélyezését.

(1) HL L 79., 2018.3.22., 7. o.

(2) HL L 344., 2001.12.28., 70. o.

(3) HL L 344., 2001.12.28., 93. o.